**Ministru kabineta rīkojuma projekta**

**„Grozījums Ministru kabineta 2010.gada 10.novembra rīkojumā Nr.648 „Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra” personā””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta rīkojuma projekts „Grozījums Ministru kabineta 2010.gada 10.novembra rīkojumā Nr.648 „Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra” personā”” (turpmāk – Rīkojuma projekts) sagatavots, lai atzītu par valstij piederošām un piekrītošām un nodotu Finanšu ministrijas valdījumā divas zemes vienības Rīgā.Rīkojuma projekts stājas spēkā ar tā parakstīšanas brīdi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta pirmā daļa, otrās daļas 2.punkts un 4.1 panta pirmās daļas 5. punkts.Zemes pārvaldības likuma 17.panta ceturtā daļa. Ministru kabineta 2009.gada 1.septembra noteikumu Nr.996 „Kārtība, kādā nosaka valstij un pašvaldībām piekrītošo lauku apvidu zemi, kura turpmāk izmantojama zemes reformas pabeigšanai, kā arī valstij un pašvaldībām piederošo un piekrītošo zemi” 2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Zemes pārvaldības likuma 17.panta ceturtā daļa noteic, kamēr Ministru kabinets nav izdevis rīkojumu par zemes reformas pabeigšanu attiecīgās pašvaldības administratīvajā teritorijā vai novada pašvaldības teritoriālajā vienībā, Ministru kabinets var izdot rīkojumu par zemes gabala piekritību valstij, ja rezerves zemes fondā ieskaitītais zemes gabals ir valstij piekrītošā zeme atbilstoši likumam „Par valsts un pašvaldību zemes īpašuma tiesībām un to nostiprināšanu zemesgrāmatās”.Ministru kabinets rīkojumu par zemes reformas pabeigšanu Rīgas administratīvajā teritorijā nav izdevis.Ņemot vērā ierobežotos termiņus, kādos bija nepieciešams iesniegt informāciju par valsts zemi, kas nepieciešama Finanšu ministrijai, kā arī to, ka zemes īpašumu tiesiskā sakārtošana tomēr nav vēl līdz galam pabeigta un tiek turpināta valsts zemju iznomāšana un atsavināšana uz valsts zemes esošo ēku īpašniekiem, Finanšu ministrija visas nepieciešamās zemes vienības nevarēja iekļaut Ministru kabineta 2010.gada 10.novembra rīkojumā Nr.648 „Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā” (turpmāk – rīkojums Nr.648). Kadastra objekta - zemes vienības - noteikšanai un reģistrēšanai Nekustamā īpašuma valsts kadastra informācijas sistēmā (turpmāk – NĪVKIS) ir jāiesniedz Ministru kabineta rīkojums par tās piekritību vai piederību valstij, tādēļ Finanšu ministrija ir izstrādājusi Rīkojuma projektu, lai Rīkojuma projektā minētās zemes vienības varētu reģistrēt NĪVKIS kā valstij piekrītošas. 1. Rīkojuma projektā Nr.201 – **1/6 domājamā daļa no zemes vienības Ģimnastikas ielā 44, Rīgā** (zemes vienības kadastra apzīmējums 0100 083 0095) 0,1567 ha platībā, zemes vienības kadastrālā vērtība uz 2019.gada 1.janvāri sastāda 49047 *euro*. Saskaņā ar NĪVKIS datiem zemes vienības statuss – nekustamais īpašums.

Saskaņā ar NĪVKIS datiem uz zemes vienības atrodas trīs būves (būvju kadastra apzīmējumi 0100 083 0095 001, 0100 083 0095 002, 0100 083 0095 003) Ģimnastikas ielā 44, Rīgā. Zemes vienība (zemes vienības kadastra apzīmējums 0100 083 0095) un trīs būves (būvju kadastra apzīmējumi 0100 083 0095 001, 0100 083 0095 002, 0100 083 0095 003) Ģimnastikas ielā 44, Rīgā, ietilpst nekustamā īpašuma (nekustamā īpašuma kadastra Nr.0100 083 0095) sastāvā.Nekustamais īpašums (nekustamā īpašuma kadastra Nr.0100 083 0095) ierakstītas Rīgas pilsētas zemesgrāmatas nodalījumā Nr.100000208628. Īpašuma tiesības uz nekustamā īpašuma (nekustamā īpašuma kadastra Nr.0100 083 0095) sastāvā esošās zemes vienības 5/6 domājamajām daļām un būvēm (būvju kadastra apzīmējumi 0100 083 0095 001, 0100 083 0095 002) nostiprinātas fiziskai personai. Saskaņā ar Latvijas Valsts vēstures arhīva 1996.gada 25.janvāra izziņā Nr.5-C-5989 norādīto nekustamais īpašums, kurš atradies Rīgas pilsētā, 83.grupā, 95.gruntī, Ģimnastikas ielā 44 (agrāk – Ģimnastikas ielā 32), 1940.gada 21.jūlijā piederēja fiziskām personām. Rīgas pilsētas zemes komisijas 20l9.gada 2.aprīļa izziņa Nr.ZK-19-110-iz apliecina, ka uz vēsturisko zemesgabalu Rīgā, Ģimnastikas ielā 44, 83.grupa, 95.grunts, uz 1994.gada 1.jūniju bijušais īpašnieks, ne viņa mantinieki nav pieteikušies. No vēsturiskā zemesgabala atdalīts gruntsgabals Rīgā, Ģimnastikas ielā 44, 83.grupa, 95.grunts, 1567 m² platībā, kas nodots īpašumā par samaksu 5/6 (piecu sesto) domājamo daļu apmērā dzīvojamās mājas attiecīgo domājamo daļu īpašniekam ar Rīgas pilsētas zemes komisijas 2005.gada 6.oktobra lēmumu Nr.18/20 “Par zemes gabala Rīgā, Ģimnastikas ielā 44, 83.grupa, 95.grunts, nodošanu īpašumā par samaksu”. Uz zemesgabala 1/6 (vienu sesto) domājamo daļu zemes pieprasītāju pieteikumi nav saņemti.Atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta otrās daļas 2.punktam minētās zemes vienības 1/6 domājamā daļa piekrīt valstij. Valsts akciju sabiedrībā “Valsts nekustamie īpašumi” 2019.gada 22.februārī saņemts apbūvētās zemes vienības 1/6 domājamās daļas atsavināšanas ierosinājums.Pēc Rīkojuma projekta pieņemšanas apbūves īpašniekam un tiesiskajam valdītājam būs pienākums maksāt zemes nomas maksu, ņemot vērā to, ka pastāv piespiedu nomas attiecības uz likuma pamata.Valsts akciju sabiedrība „Valsts nekustamie īpašumi” attiecībā uz apbūvētajām zemes vienībām pilda Publiskas personas mantas atsavināšanas likumā tai deleģēto uzdevumu – organizē valsts mantas atsavināšanas procesu un atsavina apbūvēto valsts zemi personām, kurām saskaņā ar Publiskas personas mantas atsavināšanas likuma 4.panta ceturto daļu ir tiesības ierosināt to atsavināšanu. Pēc Rīkojuma projekta pieņemšanas un zemes vienības 1/6 domājamās daļas ierakstīšanas zemesgrāmatā uz valsts vārda valsts akciju sabiedrība “Valsts nekustamie īpašumi” Publiskas personas mantas atsavināšanas likuma 5.panta trešajā daļā noteiktajā termiņā pieņems lēmumu par atļauju atsavināt valsts īpašumā esošo apbūvēto zemesgabalu, par kuru saņemts atsavināšanas ierosinājums. Valsts akciju sabiedrība „Valsts nekustamie īpašumi” saskaņā ar Publiskas personas mantas atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas.Pēc Rīkojuma projekta pieņemšanas valsts akciju sabiedrība “Valsts nekustamie īpašumi” veiks darbības būves (būves kadastra apzīmējums 0100 083 0095 003), kuras piederība ir neskaidra, tiesiskā statusa noskaidrošanai, nepieciešamības gadījumā veicot darbības tiesiskā statusa sakārtošanai, iesniedzot attiecīgus pieteikumus vai prasības tiesā.1. Rīkojuma projektā Nr.202. – **zemes vienība Rīgā** (zemes vienības kadastra apzīmējums 0100 080 2198) 0,1915 ha platībā, zemes vienības kadastrālā vērtība uz 2019.gada 1.janvāri sastāda 49043 *euro*. Saskaņā ar NĪVKIS datiem zemes vienības statuss – rezerves zemes fonds.

Saskaņā ar Latvijas valsts vēstures arhīva 2019.gada 25.jūnija izziņu Nr.LVVA-6.2.2./5/8199, nekustamais īpašums Rīgas pilsētā 76.grupā, Nr.5 līdz 1940.gada 21.jūlijam ir piederējis valstij Rīgas-Orlas dzelzceļa personā. Saskaņā ar Latvijas valsts vēstures arhīva 2019.gada 25.jūnija izziņu Nr.LVVA-6.2.2./5/8201, nekustamais īpašums, kas atradies Rīgas pilsētā, Bebru ielā 76.grupā, grunts bez numura līdz 1940.gada 21.jūlijam kā atsevišķa hipotekāra vienība nav izdalīta, zemesgrāmatu nodalījums nav atvērts, tādēļ nav iespējams sniegt izrakstu no zemesgrāmatas par piederību. Saskaņā ar Latvijas valsts vēstures arhīva 2019.gada 25.jūnija izziņu Nr.LVVA-6.2.2./5/8200, nekustamais īpašums Rīgas pilsētā 76.grupā, 6.grunts līdz 1940.gada 21.jūlijam kā atsevišķa hipotekāra vienība nav izdalīta, zemesgrāmatu nodalījums nav atvērts, tādēļ nav iespējams sniegt izrakstu no zemesgrāmatas par piederību.Saskaņā ar Rīgas pilsētas zemes komisijas 2019.gada 18.jūnija izziņu Nr.ZK-19-175-iz uz zemesgabalu 76.grupā, (-)grunts (vēsturiskā Bebru iela) bijušais īpašnieks vai viņa mantinieki nav pieteikušies. Saskaņā ar Rīgas pilsētas zemes komisijas 2019.gada 18.jūnija izziņu Nr.ZK-19-174-iz uz zemesgabalu 76.grupā, 6.grunts noraidīts fizisku personu zemes pieprasījums, jo nekustamais īpašums Rīgā kā atsevišķa hipotekāra vienība līdz 1940.gada 21.jūlijam nav izdalīta. Saskaņā ar Rīgas pilsētas zemes komisijas 2019.gada 18.jūnija izziņu Nr.ZK-19-173-iz uz zemesgabalu 76.grupā, 5.grunts bijušais īpašnieks vai viņa mantinieki nav pieteikušies. Citi pieteikumi nav saņemti. Atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta pirmajai daļai un 4.1panta pirmās daļas 5.punktam minētā zemes vienība pieder un piekrīt valstij.Zemes vienība (zemes vienības kadastra apzīmējums 0100 080 2198) atrodas blakus Latvijas Nacionālā arhīva, Valsts ieņēmumu dienesta un Ārlietu ministrijas funkciju veikšanai izmantotajam valsts akciju sabiedrības “Valsts nekustamie īpašumi” īpašumā esošajam nekustamajam īpašumam (nekustamā īpašuma kadastra Nr.0100 080 2003) Skandu ielā 14, Rīgā, un ir nepieciešams vienotas valsts pārvaldes funkciju nodrošināšanai nepieciešamas attīstības projekta ieceres īstenošanai.Sagatavotais Rīkojuma projekts paredz grozīt Rīkojuma Nr.648 11.pielikumu – papildinot to ar zemes vienībām, kas ir piekritīgas valstij un kuras normatīvajos aktos noteiktā kārtībā tiks ierakstītas zemesgrāmatā uz valsts vārda Finanšu ministrijas personā. Zemes vienību platības norādītas atbilstoši NĪVKIS norādītajai informācijai. Veicot zemes vienību kadastrālo uzmērīšanu, zemes vienību platības var tikt precizētas.Saskaņā ar valsts akciju sabiedrības “Valsts nekustamie īpašumi” un Finanšu ministrijas 2013.gada 18.septembrī noslēgto Vienošanās par valsts nekustamo īpašumu pārvaldīšanu un savstarpējo sadarbību valsts nekustamo īpašumu pārvaldīšanas politikas izstrādē un īstenošanā Nr.12-22/136 valsts akciju sabiedrība “Valsts nekustamie īpašumi” apņēmusies nodrošināt nepieciešamo darbību veikšanu, lai nodrošinātu valstij piekrītošo nekustamo īpašumu ierakstīšanu zemesgrāmatā. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, valsts akciju sabiedrība “Valsts nekustamie īpašumi”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projektā risinātie jautājumi skar tiesību subjektus - fizisku personu, kuras īpašumā un tiesiskā valdījumā esošās būves atrodas uz valstij piekritīgās zemes vienības domājamās daļas, Finanšu ministriju (valsts akciju sabiedrību “Valsts nekustamie īpašumi”), Latvijas Nacionālo arhīvu, Valsts ieņēmumu dienestu, Ārlietu ministriju. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību kā valsts saimniecības nozari neietekmē un administratīvo slogu nemaina. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Rīkojuma projekta izstrādes, saskaņošanas un pieņemšanas procesā personu datu apstrādes mērķis ir nodrošināt rīkojuma projekta atbilstību faktiskajai un tiesiskajai situācijai, nodrošinot rīkojuma izpildē iesaistīto pušu tiesiskās intereses. Personas datu apstrāde ir nepieciešama, lai apliecinātu, ka rīkojuma projektā iekļautās zemes vienības saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” normām ir piederošas vai piekrītošas valstij Finanšu ministrijas personā, pēc rīkojuma pieņemšanas Ministru kabinetā pieprasītu apbūvētas zemes nomas maksu no apbūves īpašniekiem un tiesiskajiem valdītājiem un izpildītu Publiskas personas mantas atsavināšanas likumā valsts akciju sabiedrība “Valsts nekustamie īpašumi” deleģēto uzdevumu – organizēt valsts mantas atsavināšanas procesu, ievērojot  Publiskas personas mantas atsavināšanas likuma 4.panta ceturtajā daļā minēto personu pirmpirkuma tiesības. Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija (valsts akciju sabiedrība “Valsts nekustamie īpašumi”). |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministrs [J. Reirs](https://mk.gov.lv/lv/amatpersonas/janis-reirs)